Document ID: 32002R0778

Kommissionens forordning (EF) nr. 778/2002
af 7. maj 2002
om ændring af forordning (EF) nr. 2799/1999 om gennemførelsesbestemmelser til Rådets forordning (EF) nr. 1255/1999 for så vidt angår ydelse af støtte til skummetmælk og skummetmælkspulver bestemt til foderbrug og salg af sådant skummetmælkspulver
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1255/1999 af 17. maj 1999 om den fælles markedsordning for mælk og mejeriprodukter(1), senest ændret ved Kommissionens forordning (EF) nr. 509/2002(2), særlig artikel 10 og 15, og
ud fra følgende betragtninger:
(1) Kommissionens forordning (EF) nr. 2799/1999(3), senest ændret ved forordning (EF) nr. 213/2001(4), er en omarbejdning af Kommissionens forordning (EØF) nr. 1725/79 af 26. juli 1979 om nærmere regler for støtte til skummetmælk, der forarbejdes til foderblandinger, og til skummetmælkspulver, især til kalvefoder(5). Ifølge artikel 1, stk. 3, i forordning (EØF) nr. 1725/79 og den deraf følgende anvendelsespraksis omfatter blandinger, der anvendes til fremstilling af foderblandinger, skummetmælkspulver, hvortil der kan tilsættes en eller flere andre ingredienser, der er opregnet i nævnte stykke. For at fjerne enhver tvivl om fortolkningen af artikel 4 i forordning (EF) nr. 2799/1999, der fastsætter kravene til blandingernes sammensætning, bør denne praktiske anvendelse i medlemsstaterne bekræftes, og nævnte artikel bør derfor gøres mere klar med tilbagevirkende kraft.
(2) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Mælk og Mejeriprodukter -
UDSTEDT FØLGENDE FORORDNING:
Artikel 1
Artikel 4, litra a), i forordning (EF) nr. 2799/1999 affattes således: "a) skummetmælkspulver og efter omstændighederne"
Artikel 2
Denne forordning træder i kraft dagen efter offentliggørelsen i De Europæiske Fællesskabers Tidende.
Den anvendes fra den 1. januar 2000.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 7. maj 2002.

Labels: 3
17
5
6